Id-Deċiżjoni tal-Kummissjoni
tat-28 ta’ Jannar 2004
li temenda d-Deċiżjonijiet 95/233/KE, 96/482/KE, u 2001/751/KE li jirrelataw ma’ l-importazzjoni ta’ tjur ħajjin u bajd għat-tfaqqis ta’ ratiti ħajjin u bajd għat-tfaqqis; Id-Deċiżjonijiet 94/85/KE, 94/984/KE, u 2000/609/KE li jirrelataw ma’ l-importazzjoni ta’ laħam frisk tat-tjur, laħam frisk ta’ ratiti mrobbija fl-irziezet, laħam ta’ annimali bir-rx selvaġġi u mrobbija fl-irziezet; Id-Deċiżjoni 2000/585/KE li tirrelata ma’ l-importazzjoni ta’ annimali tal-kaċċa selvaġġa u mrobbija fl-irziezet u laħam tal-fenek u d-Deċiżjoni 97/222/KE li tirrelata ma’ l-importazzjoni ta’ prodotti tal-laħam fir-rigward ta’ ċerti Stati ta’ Adeżjoni
(notifikata bid-dokument numru K(2004) 125)
(Test b’relevanza għaż-ŻEE)
(2004/118/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 72/462/KEE tat-12 ta’ Diċembru 1972 dwar il-problemi ta’ spezzjonijiet tas-saħħa u veterinarji fuq l-importazzjoni ta’ annimali bovini, ovini u kaprini u majjali, laħam frisk jew prodotti tal-laħam minn pajjiżi terzi [1], u b’mod partikolari l-Artikoli 14(3) u 21a (2) tagħha,
Wara li kkunsidrat id-Direttiva tal-Kunsill 90/539/KEE tal-15 ta’ Ottubru 1990 dwar il-kondizzjonijiet tas-saħħa ta’ l-annimali li jirregolaw il-kummerċ intra-Komunitarju fi, u l-importazzjonijiet minn pajjiżi terzi ta’ tjur u bajd għat-tfaqqis [2], u b’mod partikolari l-Artikoli 21(1), 23(1) u 26(2) tagħha,
Wara li kkunsidrat id-Direttiva tal-Kunsill 91/494/KEE tas-26 ta’ Ġunju 1991 dwar il-kondizzjonijiet tas-saħħa ta’ l-annimali li jirregolaw il-kummerċ intra-Komunitarju fi u importazzjonijiet minn pajjiżi terzi ta’ laħam frisk tat-tjur [3], u b’mod partikolari l-Artikoli 9(1) u 11(1)(a) tagħha,
Wara li kkunsidrat id-Direttiva tal-Kunsill 92/118/KEE tas-17 ta’ Diċembru 1992 li tniżżel il-ħtiġiet tas-saħħa ta’ l-annimali ua tas-saħħa pubblika li jirregolaw il-kummerċ fi u l-importazzjonijiet fil-Komunità ta’ prodotti mhux suġġetti għall-imsemmija ħtiġiet preskritti fir-regoli speċifiċi tal-Komunità msemmija fl-Anness A(1) li jinsab mad-Direttiva 89/662/KEE u, fir-rigward ta’ patoġeni, għad-Direttiva 90/425/KEE [4], u b’mod partikolari l-Artikolu 10 tagħha,
Wara li kkunsidrat id-Direttiva tal-Kunsill 92/45/KE tas-16 ta’ Ġunju 1992 dwar il-problemi tas-saħħa pubblika u tas-saħħa ta’ l-annimali li jirrelataw mal-qtil ta’ kaċċa ferali u t-tqegħid fis-suq ta’ laħam ta’ kaċċa ferali [5], u b’mod partikolari l-Artikolu 16(3) tagħha,
Wara li kkunsidrat id-Direttiva tal-Kunsill 2002/99/KE tas-16 ta’ Diċembru 2002 li tniżżel ir-regoli tas-saħħa ta’ l-annimali li jirregolaw il-produzzjoni, l-ipproċessar, id-distribuzzjoni u l-introduzzjoni ta’ prodotti ta’oriġini mill-annimali għall-konsum mill-bniedem [6], u b’mod partikolari l-Artikolu 8(1) u (4) tagħha,
Billi:
(1) Id-Deċiżjoni tal-Kummissjoni 95/233/KE [7] telenka fil-prinċipju pajjiżi terzi li minnhom l-Istati Membri huma awtorizzati li jimportaw tjur ħajjin u bajd għat-tfaqqis inklużi ratiti u l-bajd tagħhom.
(2) Id-Deċiżjoni tal-Kummissjoni 96/482/KE [8] tippreskrivi regoli aktar dettaljati għall-importazzjoni ta’ tjur ħajjin u bajd għat-tfaqqis u ċ-ċertifikazzjoni relevanti tas-saħħa ta’ l-annimali.
(3) Id-Deċiżjoni tal-Kummissjoni 2001/751/KE [9] tippreskrivi l-kondizzjonijiet għas-saħħa ta’ l-annimali u ċ-ċertifikazzjoni veterinarja għall-importazzjonijiet ta’ ratiti ħajjin u bajd tat-tfaqqis minn pajjiżi terzi inklużi l-miżuri għas-saħħa ta’ l-annimali li għandhom jiġu applikati wara importazzjoni bħal dik, u telenka l-pajjiżi terzi li minnhom dawk l-importazzjonijiet jistgħu jiġu awtorizzati.
(4) Xhieda konsolidat inkluż: il-ħelsien minn mard li jaffettwa t-tjur; programmi ta’ sorveljanza u monitorjar ta’ mard tat-tjur; l-iżvilupp ta’ pjani xierqa ta’ kontinġenza għall-mard tat-tjur; u, l-iżvilupp ta’ acquis veterinarju fir-rigward tal-leġislazzjoni ġenerali veterinarja u leġislazzjoni fis-settur tat-tjur qabel l-adeżjoni fl-UE urew li l-Estonja, Malta, il-Latvja u l-Lituwanja għandhom servizzi veterinarji suffiċjentement strutturati sew u organizzati fir-rigward ta’ l-istatus tas-saħħa ta’ l-annimali għat-tjur ħajjin u r-ratiti.
(5) Huwa għalhekk xieraq li l-Lituwanja, l-Estonja u Malta jiżdiedu mal-lista ta’ pajjiżi terzi li huma, fil-prinċipu, li jimportaw tjur ħajjin u bajd għat-tfaqqis inklużi ratiti u bajd kif stabbilit fid-Deċiżjoni tal-Kummissjoni 95/233/KE.
(6) Id-Deċiżjoni tal-Kummissjoni 96/482/KE u d-Deċiżjoni tal-Kummissjoni 2001/751/KE għandhom ukoll jiġu emendati biex jinkludu l-Estonja, Malta, il-Latvja u l-Lituwanja.
(7) Id-Deċiżjoni tal-Kummissjoni 94/85/KE [10] tistabbilixxi lista tal-pajjiżi terzi li minnhom l-importazzjoni ta’ laħam frisk tat-tjur hija awtorizzata.
(8) Id-Deċiżjoni tal-Kummissjoni 94/984/EC [11] tistipula l-kondizzjonijiet għas-saħħa ta’l-annimali u ċ-ċertifikati veterinarji għall-importazzjoni ta’ laħam frisk tat-tjur minn pajjiżi terzi.
(9) Id-Deċiżjoni tal-Kummissjoni 2000/609/EC [12] tistabbilixxi il-kondizzjonijiet tas-saħħa ta’ l-annimali u tas-saħħa pubblika u ċ-ċertifikazzjoni veterinarja għall-importazzjonijiet ta’ laħam ta’ ratiti mrobbija flk-irziezet.
(10) Minħabba l-istatus imtejjeb tas-saħħa ta’ l-annimali ta’ l-Istati ta’ Adeżjoni fir-rigward tat-tjur, l-Estonja għandha tiżdied mal-lista ta’ pajjiżi terzi li huma, fil-prinċipju, awtorizzati li jimportaw laħam frisk tat-tjur fl-UE kif stabbilit fid-Deċiżjoni tal-Kummissjoni 94/85/KE. Dan għandu wkoll jippermetti lill-Estonja li tkun awtorizzata li timporta laħam ta’ annimali ferali bir-rix kif stabbilit fid-Deċiżjoni tal-Kummissjoni 94/86/KE [13].
(11) Huwa wkoll xieraq li l-Estonja, Malta u l-Latvja jiġu nklużi fid-Deċiżjoni tal-Kummissjoni 94/984/KE għall-importazzjoni ta’laħam frisk tat-tjur, u fid-Deċiżjoni tal-Kummissjoni 2000/609/KE għall-importazzjoni ta’ ratiti ħajjin u bajd għat-tfaqqis.
(12) Id-Deċiżjoni tal-Kummissjoni 2000/585/KE [14] li tippreskrivi l-kondizzjonijiet dwar is-saħħa ta’ l-annimali u s-saħħa pubblika u ċ-ertifikazzjonijiet veterinarji għall-importazzjoni ta’ laħam ta’ kaċċa ferali u mrobbija u laħam tal-fenek minn pajjiżi terzi. Sabiex jingħata kont ta’ l-istatus imtejjeb tas-saħħa ta’ l-Istati ta’ Adeżjoni, Malta għandha tidied mal-lista ta’ pajjiżi terzi awtorizzati, u l-listi eżistenti ta’ pajjiżi terzi u l-kondizzjonijiet speċifiċi li taħthom laħam ta’ kaċċa ferali u mrobbija u laħam tal-fenek jistgħu jiġu mportati fl-UE minn Stati oħra ta’ adeżjoni għandhom ukoll jiġu aġġornati.
(13) Id-Deċiżjoni tal-Kummissjoni 97/222/KE [15] li tistabbilixxi lista ta’ pajjiżi terzi jew partijiet ta’ pajjiżi terzi li minnhom l-importazzjoni ta’ prodotti tal-laħam hija awtorizzata.
(14) Ċerti Stati ta’ Adeżjoni jkomplu jippresentaw riskju tas-saħħa ta’ l-annimali assoċjat mad-Deni Klassiku tal-Ħnieżer fil-popolazzjonijiet tal-ħnieżer selvaġġi. Sabiex jiġi rifless kemm dan iżda wkoll it-titjib ta’ l-istatus imtejjeb tas-saħħa ta’ l-annimali, id-Deċiżjoni tal-Kummissjoni għandha 97/222/KE tiġi emendata.
(15) Huwa opportun, fejn xieraq, li jiġu aġġornati ċerti ismijiet ta’ pajjiżi, kodiċi ISO u definizzjonijiet reġjonalizzati.
(16) Il-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DE¬IŻJONI:
L-Artikolu 1
L-Annessi I u II li jinsabu mad-Deċiżjoni 95/233/KE huma sostitwiti bit-test fl-Anness I u l-Anness II li jinsabu ma’ din id-Deċiżjoni.
L-Artikolu 2
L-Anness I li jinsab mad-Deċiżjoni 96/482/KE huwa sostitwit bit-test ta’ l-Anness III li jinsab ma’ din id-Deċiżjoni.
L-Artikolu 3
L-Anness li jinsab mad-Deċiżjoni 2001/751/KE huwa sostitwit bl-Anness IV li jinsab ma’ din id-Deċiżjoni.
L-Artikolu 4
L-Anness li jinsab mad-Deċiżjoni 94/85/KE huwa sostitwit bl-Anness V li jinsab ma’ din id-Deċiżjoni.
L-Artikolu 5
L-Anness I li jinsab mad-Deċiżjoni 94/984/kE huwa sostitwit bl-Anness VI li jinsab ma’ din id-Deċiżjoni.
L-Artikolu 6
L-Anness I li jinsab mad-Deċiżjoni 2000/609/KE huwa sostitwit bl-Anness VII li jinsab ma’ din id-Deċiżjoni.
L-Artikolu 7
L-Anness I li jinsab mad-Deċiżjoni 2000/585/KE huwa sostitwit bit-test ta’ l-Anness VIII li jinsab ma’ din id-Deċiżjoni.
L-Artikolu 8
L-Anness II li jinsab mad-Deċiżjoni 2000/585/KE huwa sostitwit bit-test ta’ l-Anness IX li jinsab ma’ din id-Deċiżjoni.
L-Artikolu 9
I-Taqsima I ta’ l-Anness li jinsab mad-Deċiżjoni 97/222/KE hija sostitwita bit-test ta’ l-Anness X li jinsab ma’ din id-Deċiżjoni.
L-Artikolu 10
It-Taqsima II ta’ l-Anness li jinsab mad-Deċiżjoni 97/222/KE hija sostitwita bit-test l-Anness XI li jinsab ma’ din id-Deċiżjoni.
L-Artikolu 11
Din id-Deċiżjoni għandha tgħodd mill-14 ta’ Frar 2004.
L-Artikolu 12
Din id-Deċiżjoni hija ndirizzata lill-Istati Membri.
Magħmul fi Brussel, fit-28 ta’ Jannar 2004.